کلاودێت کۆلبێرت
کلاودێت کۆلبێرت (١٣ی ئەیلوولی ١٩٠٣–٣٠ی تەممووزی ١٩٩٦) خانمەکتەری ئەمریکی بوو. یەکێکە لە براوەکانی خەڵاتی ئۆسکار.

کلاودێت کۆلبێرت لە کۆتایییەکەی دەیەی بیستەم لە سەدەی بیستەم، سەرەتای کارەکانی وەک ئەکتەر دەستی پێکرد لە بەرھەم و شانۆکانی برۆدوەی. لە سەرەتاکان کاری بۆ کۆمپانیای پاراماونت پیکچەرز کرد، دواتر وەک خانمەئەکتەرێکی سەربەست کارەکانی درێژەپێدا. لە ساڵی ١٩٣٤، خەڵاتی ئۆسکاری بۆ باشترین خانمەکتەر وەرگرت بەھۆی بەشداریکردنی لە فیلمی (It Happened One Night). دواتر لە دوو فیلمی دیکەیدا پاڵێوراوکرایەوە بۆ خەڵاتی ئۆسکار، ئەمەش لە فیلمەکانی جیھانە تایبەتەکان (١٩٣٦)، ھەروەھا لەوکاتەی کە تۆ ڕۆیشتیت (١٩٤٦) بوو. دوو لە فیلمە دیارەکانی دیکەشی بریتین لە کیلۆپاترا (١٩٣٤)، ھەروەھا فیلمی چیڕۆکی کەناری پالم (١٩٤٢) بوون.

بە دەم و چاوە خڕ، چاو گەورە و شێوە ئۆرۆستۆکراتییەکەی، کلاودێت خۆی لە فیلمە کۆمێدی و سۆزدارییەکان سەلماند. ئەو لە دەیەی سییەکان و چلەکان بووە یەکێک لە گرانترین خانمەئەکتەرانی جیھان. ئەو لە زیاتر لە ٦٠ فیلمدا ڕۆڵی گێڕا. لە نێویاندا، لەگەڵ ئەکتەر فرێد مەکمورای، لە حەوت فیلمدا بەیەکەوە بەشداریان کرد، ئەمەش لە نیوان ساڵانی ١٩٣٥ بۆ ١٩٤٩ بوو، ھەروەھا لەگەڵ ئەکتەر فرێدریک مارچ لە چوار فیلمدا بەیەکەوە دەرکەوتن لە نێوان ساڵانی ١٩٣٠ بۆ ١٩٣٣.

لە ساڵی ١٩٩٩، پەیامانگای فیلمی ئەمریکی ناوی کۆلبەرت لە ڕیزی ١٢ مەزنترین خانمەئەکتەرانی سینەمای ھۆڵیوودی کلاسیک دانا.

سەرچاوەکان 

براوەکانی خەڵاتی ئۆسکاری باشترین خانمەئەکتەر
خانمەکتەرە ئەمریکییەکانی سەدەی ٢٠ەم
خانمەکتەرەکانی فیلمی ئەمریکی
لەدایکبووانی ١٩٠٣
مردووانی ١٩٩٦
خانمەکتەرە ئەمریکییەکانی سەر ستەیج
ئەو کەسانەی ڕەگەزنامەی ئەمریکیان بەدەست هێناوە
کۆمارییەکانی نیویۆرک (ویلایەت)
ئەو کەسانەی ڕەگەزنامەی ئەمریکیان بەدەست ھێناوە